Document ID: /roh_data/filtered/fineweb-2-filterrobots_roh.jsonl.gz/1856

En il project medias rumantschas vai cunzunt per l'avegnir da «La Quotidiana». Aifer la pitschna runda d'interessads èsi dentant plitost vegnì discutà davart la «Pagina da Surmeir», la gasetta emnila da la regiun. Tranter auter fissi giavischà dapli necrologs u er in layout pli frestg. Sut il stritg en ils preschents dentant cuntents cun la gasetta.
Sper quai èsi dentant er vegnì discurrì davart las scolas. Per exempel hai dà ina proposta per in project cun seniors e scolars, uschia che quels pudessan lura emprender vicendaivlamain in da l'auter.
Runda pitschna n'è nagin problem
Che be uschè paucs interessents èn vegnids a Lantsch, na saja betg uschè nausch manegia Martin Gabriel, i fiss stà flot, sch'in pèr dapli fissan vegnids. I saja dentant l'idea dad avair rundas pitschnas per lura era pudair reagir sin ils votums.
RR actualitad 07:00